**ՀԻՄՆԱՎՈՐՈՒՄ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՎՏՈՄՈԲԻԼԱՅԻՆ ՃԱՆԱՊԱՐՀՆԵՐԻ 2023-2033 ԹՎԱԿԱՆՆԵՐԻ ՌԱԶՄԱՎԱՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՈՐՈՇՄԱՆ ՎԵՐԱԲԵՐՅԱԼ**

1. **Իրավական** **ակտի** **ընդունման** **անհրաժեշտությունը**․

Նախագիծը բխում է ՀՀ կառավարության 2021 թվականի նոյեմբերի 18-ի թիվ 1902-Լ որոշմամբ հաստատված ՀՀ կառավարության 2021-2026թթ․ գործունեության միջացառումների ծրագրի ՏԿԵՆ 48.1-րդ կետով նախատեսված միջոցառման պահանջներից։

Նախագիծը մշակվել է հիմք ընդունելով Ասիական զարգացման բանկի (ԱԶԲ) TA 9793-ARM ծրագրի շրջանակներում ԱԶԲ-Ի փորձագիտական խմբի կողմից մշակված «Տրանսպորտի և առևտրի խթանման ռազմավարություն, 2020-2040» (TTFS) և «Հայաստանի ճանապարհային անվտանգության ազգային ռազմավարություն» փաստաթղթերի հիման վրա։

**2․ Կարգավորման հարաբերությունների ներկա վիճակը և առկա խնդիրները․**

Ինչպես գիտեք ԱԶԲ ներգրավել է միջազգային խորհրդատուներ, որոնք աջակցում են Հայաստանի Հանրապետության տարածքային կառավարման և ենթակառուցվածքների նախարարությանը «Հայաստանի տրանսպորտի և առևտրի խթանման 2020-2040թթ. ռազմավարության» մշակման (ՏԱԽՌ) գործում: ՏԱԽՌ-ն ընդրկում է հետևյալ հինգ հիմնական ոլորտային բաղադրիչները՝

1. ճանապարհային ոլորտը,
2. երկաթուղային ոլորտը,
3. ավիացիան,
4. առևտի խթանման բաղադրիչը, ինչպես նաև
5. ճանապարհային անվտանգության ոլորտը։

Ավտոմոբիլային ճանապարհների ռազմավարությունը մշակվել է հիմք ընդունելով ԱԶԲ կողմից ֆինանսավորվող և կառավարվող խորհրդատուների թիմի տեխնիկական աջակցությամբ, ՀՀ տարածքային կառավարման և ենթակառուցվածքների նախարարության կողմից կատարված վերլուծությունների, միջազգային կազմակերպությունների կողմից կատարված վերլուծությունների և ներկայացված առաջարկությունների, ինչպես նաև Հայաստանի վերափոխման ռազմավարություն 2050, ՀՀ կառավարության ծարագրով ստանձնած հանձնարառությունների հիման վրա:

Ռազմավարությունում ներկայացված են ոլորտային բարեփոխումների ուղղությունները, որոնք ուսումնասիրվել են՝ հաշվի առնելով ազգային առանձնահատկությունները, անհրաժեշտ և հասանելի ռեսուրսներն ու ոլորտում առկա մարտահրավերները՝ հիմնախնդիրները:

**3․ Կարգավորման** **նպատակը** **և** **բնույթը**.

Ռազմավարության նախագծում ներկայացված են մինչև 2022 թվականը ճանապարհային ոլորտի նվաճումները, ճանապարհային ցանցի առկա վիճակը և ոլորտի հիմնախնդիրները, ոլորտի առաքելությունը, 2023-2033թթ. զարգացման տեսլականը և նպատակները, յուրաքանչյուր փիրախի և բարեփոխման գործողությունները, ակնկալվող արդյունքները և ռիսկերը։

Ռազմավարության նախագծով սահմանվել են հետևյալ 10 թիրախները, որոնց ՏԿԵՆ-ն պետք է հասնի 2023-2027թթ.-ին՝

1. **Թիրախ 1.** Ճանապարհային ցանցի կառավարման համակարգի (ՃՑԿՀ/RAMS) բարելավում
2. **Թիրախ 2.** Տարածաշրջանի ճանապարհային ցանցի համակարգված զարգացումն ապահովելու նպատակով համագործակցության ամրապնդում
3. **Թիրախ 3.** Ներդրումների ապահովելու համար կայուն ֆինանսավորում և համարժեք քաղաքականության մշակում
4. **Թիրախ 4.** Օրենսդրության արդիականացում
5. **Թիրախ 5.** Մասնագիտական կարողությունների շարունակական զարգացում
6. **Թիրախ 6**. Ճանապարհային ոլորտի ճգնաժամային իրավիճակներում գործողությունների ռազմավարություն
7. **Թիրախ 7**. Նորարարությունը և տեղեկատվական տեխնոլոգիաների լայն կիրառումը ճանապարհային ոլորտում
8. **Թիրախ 8**. Կլիմայի փոփոխության հարմարվողականություն ճանապարհային ենթակառուցվածքում
9. **Թիրախ 9**. Ճանապարհային անվտանգության բարելավում
10. **Թիրախ 10․** Ճանապարհային ցանցի ինտեգրում տարածաշրջանային և միջազգային տրանսպորտային ուղիներում

Ռազմավարության նախագծով նշված թիրախների շրջանակներում նախատեսվում է իրականացնել շուրջ 14 բարեփոխումներ։

Նախագծով ներկայացված է նաև ռազմավարական ծրագրերի իրականացման ֆինանսական գնահատականը, ինչպես նաև բարեփոխումների մշտադիտարկման և վերլուծության իրականացման, հաշվետվությունների կազմման և ներկայացման կարգը։

**4․ Ակնկալվող** **արդյունքները**․

Նախագծի ընդունման արդյունքում կսահմանվի 2023-2033թթ․ ՀՀ ավտոմոբիլային ճանապարհների ռազմավարությունը, ինչպես նաև ճանապարհային ոլորտի գործողությունների միջոցառումների ծրագիրը, որին ՀՀ կառավարությունը պետք է հասնի 2023-2027թթ. ընթացքում։

**5․ Նախագծի մշակման գործընթացում ներգրաված ինստիտուտները և անձինք**․

Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:

**6․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

 ՀՀ կառավարության Հայաստանի վերափոխման ռազմավարություն 2050 փաստաթղթի «2.4 Բնածին, տեխնածին և մարդածին աղետներին դիմակայելու բարձր պատրաստվածություն» թիրախային արդյունքների, «2.4.3 Համայնքների, ենթակառուցվածքների և շենք-շինությունների անվտանգության և բնակչության դիմակայունության մակարդակ (ըստ մասնագիտական գնահատականի)» ցուցանիշներից, ինչպես նաև ՀՀ կառավարության 2021-2026թթ. ծրագրի «3.2 Ճանապարհաշինություն» վերնագրով և ՀՀ կառավարության 18.11.2021թ․ թիվ 1902-Լ որոշման 1-ին հավելվածի ՏԿԵՆ 48.1-րդ կետով նախատեսված միջոցառման կատարման պայմաններից։

**7․ Ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագծերի ընդունման կապակցությամբ լրացուցիչ ֆինանսական միջոցների անհրաժեշտություն և Հայաստանի Հանրապետության պետական բյուջեում ծախսերի և եկամուտների փոփոխություն չի առաջանում: